nvidia/miracl-vision huggingface dataset:
కోట వేంకట లక్ష్మీనరసింహం

కోట వేంకట లక్ష్మీనరసింహం కడిమిళ్ళ వరప్రసాద్తో కలిసి కడిమిళ్ళ కోట కవులు అనే పేరుతో జంటగా అవధానాలు చేశాడు. ఇతడు 1955, ఫిబ్రవరి 1వ తేదీన పశ్చిమగోదావరి జిల్లాలోని గొల్లల కోడేరు గ్రామంలో జన్మించాడు. సీతామహాలక్ష్మి, సీతారామాంజనేయులు ఇతని తల్లిదండ్రులు. ఇతడు ప్రాథమిక విద్యను జల్లికాకినాడ గ్రామంలోను, సెకండరీ విద్యను కేశవరం గ్రామంలోను, భాషాప్రవీణ భీమవరంలోని ప్రాచ్య సంస్కృత కళాశాలలోను చదివాడు. 1976లో ఆంధ్రవిశ్వవిద్యాలయం నుండి పి.ఓ.ఎల్. పట్టాను పొందాడు. అత్తిలి గోపాలకృష్ణమాచార్యులు, భారతం శ్రీమన్నారాయణ ఇతని విద్యాగురువులు. కడిమిళ్ళ వరప్రసాద్ ఇతని అవధాన గురువు. ఇతడు సుమారు 300 అష్టావధానాలు, 3 శతావధానాలు, ఒక సహస్రావధానం చేశాడు. అందులో ఒక సహస్రావధానం, ఒక శతావధానం కడీమిళ్ళ వరప్రసాద్‌తో జంటగా నిర్వహించాడు
సుబ్బరాయ శర్మ

సుబ్బరాయ శర్మ తెలుగు నాటకరంగ, టీవీ, సినీ నటుడు, నాటక దర్శకుడు. ఈయన 1982 లో జంధ్యాల దర్శకత్వంలో వచ్చిన శ్రీవారికి ప్రేమలేఖ సినిమా ద్వారా వెండితెరకు పరిచయమయ్యాడు. నాటకాల్లో, టీవీ కార్యక్రమాల్లో కూడా నటించాడు. 1993, 1996 సంవత్సరాల్లో టీవీ నంది పురస్కారాలు అందుకున్నాడు. సుబ్బరాయ శర్మ 1947, జనవరి 3న దుర్గా ప్రసాద రావు, సుందరి దంపతులకు ఆంధ్రప్రదేశ్ రాష్ట్రం కృష్ణా జిల్లా విజయవాడలో జన్మించాడు. ఎస్.ఆర్.ఆర్. ప్రభుత్వ డిగ్రీ కళాశాలలో బికామ్ పూర్తిచేశాడు. 1974 మార్చిలో జ్ఞానప్రసూనాంబతో వివాహం జరిగింది. వీరికి ఇద్దరు ఒక అబ్బాయి (బాలపవన్ కుమార్), ఒక అమ్మాయి (కిరణ్మయి). 1960లో విద్యార్థి దశలోనే తన సీనియర్ చిట్టూరి నాగభూషణం ప్రేరణతో మెుద్దబ్బాయి నాటిక ద్వారా నాటకరంగ ప్రవేశం చేశాడు
సుదీప్

సుదీప్ (జననం: సెప్టెంబరు 2 1973) దక్షిణ భారతదేశానికి చెందిన నటుడు, దర్శకుడు, నిర్మాత, సినీ రచయిత, టీవీ వ్యాఖ్యాత. కన్నడంలో ప్రముఖ కథానాయకుడైన సుదీప్ ఈగ సినిమాలో ప్రతినాయక పాత్రలో తెలుగు ప్రేక్షకులకు సుపరిచితుడు. సుదీప్ నటించిన ప్రముఖ కన్నడ సినిమాలు స్పర్శ (2000), హుచ్చా (2001), నంది (2002), కిచ్చా (2003), స్వాతి ముత్తు (2003), మై ఆటోగ్రాఫ్ (2006), ముస్సంజెమాటు (2008), వీరమడకరి (2009), జస్ట్ మాత్ మాతల్లి (2010), కెంపే గౌడ (2011). కన్నడంలో హుచ్చా (2001), నంది (2002), స్వాతి ముత్తు (2003) సినిమాలకు వరుసగా మూడు సంవత్సరాలు ఫిలిం ఫేర్ పురస్కారాలు అందుకున్నాడు. 2013 నుంచి కన్నడ బిగ్ బాస్ కార్యక్రమానికి వ్యాఖ్యాతగా వ్యవహరిస్తున్నాడు. సుదీప్ కర్ణాటక రాష్ట్రంలోని శివమొగ్గ లో సంజీవ్ మంజప్ప, సరోజ దంపతులకు జన్మించాడు.విరు బెదరులు అంటే బోయ రాజులు. బెంగుళూరు లోని దయానంద సాగర్ కాలేజ్ ఆఫ్ ఇంజనీరింగ్ నుంచి ఇండస్ట్రియల్ అండ్ ప్రొడక్షన్ ఇంజనీరింగ్ లో బీటెక్ పూర్తి చేశాడు. విశ్వవిద్యాలయం స్థాయిలో క్రికెట్ ఆటగాడు కూడా. రాష్ట్ర స్థాయిలో అండర్-17, అండర్-19 పోటీల్లో కూడా పాల్గొన్నాడు. నటుడు కావడానికి మునుపు ముంబై లోని తనేజా యాక్టింగ్ స్కూల్లో శిక్షణ తీసుకున్నాడు. ఫిల్మ్ ఫేర్ అవార్డులు సైమా అవార్డులు
వైమానికశాస్త్రం

వైమానికశాస్త్రం (Aeronautics - ఏరోనాటిక్స్) అనేది ఎయిర్ ఫ్లైట్ సామర్థ్యం ఉన్న యంత్రాల యొక్క అధ్యయనం, రూపకల్పన, ఉత్పాదకతలతో కూడుకున్న, వాతావరణంలో విమానం, రాకెట్ల ఆపరేటింగ్ యొక్క మెళుకువలకు సంబంధించిన శాస్త్రం లేదా కళ. ఏరోనాటిక్స్ అనే పదం "ఎయిర్", "నావిగేషన్" అనే అర్థాలనిచ్చే పురాతన గ్రీకు పదాల నుండి వచ్చింది. బ్రిటిష్ రాయల్ ఏరోనాటికల్ సొసైటీ "ఏరోనాటికల్ ఆర్ట్, సైన్స్ అండ్ ఇంజినీరింగ్", "ఏరోనాటిక్స్ యొక్క వృత్తి (ఇది వ్యక్తీకరణ అస్ట్రోనాటిక్స్ సహా)" యొక్క అంశాలను గుర్తిస్తుంది. అయితే ఈ పదం- సాహిత్యపరంగా అర్థం "గాలి సెయిలింగ్" - వాస్తవంగా విమాన ఆపరేటింగ్ యొక్క శాస్త్రాన్ని పూర్తిగా సూచిస్తుంది, ఇది సాంకేతిక, వ్యాపార, విమానమునకు సంబంధించిన ఇతర అంశములగా కూడా విస్తరించబడింది.
నువ్వే

నువ్వే 1967, ఫిబ్రవరి 25న విడుదలైన తెలుగు డబ్బింగ్ సినిమా.
ఉర్జిత్ పటేల్

ఉర్జిత్ పటేల్ ( 1963 అక్టోబరు 18) ఒక భారతీయ ఆర్థికవేత్త, బ్యాంకర్,, భారతీయ రిజర్వ్ బ్యాంక్ గవర్నరు. రిజర్వు బ్యాంకు డిప్యూటీ గవర్నరుగా ఉన్నపుడు ద్రవ్య విధానం, ఆర్థిక విధానాలపై పరిశోధన, గణాంకాలు, సమాచార నిర్వహణ, బీమా డిపాజిట్లు, సమాచార హక్కు లాంటి అంశాలు చూసుకునే వాడు. 2016 ఆగస్టు 20 న భారత ప్రభుత్వం రఘురాం రాజన్ తరువాత రిజర్వు బ్యాంకు గవర్నరుగా ఉర్జిత్ పటేల్ ను నియమిస్తూ నిర్ణయం తీసుకుంది. రఘురాం రాజన్ పదవీ కాలం 2016 సెప్టెంబరు 4 తో ముగిసింది.సెప్టెంబరు 4 ఆదివారం, సోమవారం వినాయక చవితి సెలవు రోజు కావడంతో 2016 సెప్టెంబరు 6 న ఉర్జిత్ పటేల్ పదవీ బాధ్యతలు స్వీకరించాడు. ఉర్జిత్ పటేల్ 1963 అక్టోబర్ 28న కెన్యాలో జన్మించాడు. అతని తాతలు గుజరాత్ రాష్ట్రంకు చెందినవారు. పటేల్ భారత స్థూల ఆర్థిక శాస్త్రం, పబ్లిక్ ఫైనాన్స్, మౌలిక సదుపాయాలు, ఆర్థిక మధ్యవర్తిత్వం, అంతర్జాతీయ వాణిజ్యం, వాతావరణ మార్పుల ఆర్థిక శాస్త్రం రంగాలలో అనేక సాంకేతిక ప్రచురణలు, పత్రాలను రాయడం జరిగింది. లండన్ స్కూల్ ఆఫ్ ఎకనామిక్స్ నుంచి ఆర్ధిక శాస్త్రం(ఎకనామిక్స్) లో బ్యాచిలర్ డిగ్రీ పూర్తి చేసి, 1986లో ఆక్స్ ఫర్డ్ యూనివర్సిటీ నుంచి ఎంఫిల్ పట్టా పొందాడు. 1990లో యేల్ విశ్వవిద్యాలయం నుంచి ఆర్థిక శాస్త్రంలో డాక్టరేట్ పొందాడు. 2009 నుంచి బ్రూకింగ్స్ ఇన్ స్టిట్యూషన్ లో నాన్ రెసిడెంట్ సీనియర్ ఫెలోగా ఉన్నారు. జనవరి 2013 లో రిజర్వ్ బ్యాంక్ ఆఫ్ ఇండియా డిప్యూటీ గవర్నర్ గా నియమించబడటానికి ముందు ఉర్జిత్ పటేల్ భారత పౌరసత్వం పొందాడు
లావణ్య త్రిపాఠి

లావణ్య త్రిపాఠి ఒక మోడల్, సినీ నటి. తెలుగు, తమిళ, హిందీ భాషలలో పలు చిత్రాలలో నటించింది. 2012 లో వచ్చిన అందాల రాక్షసి సినిమా ద్వారా లావణ్య చిత్రరంగంలోకి ప్రవేశించింది. లావణ్య త్రిపాఠి ఉత్తర ప్రదేశ్ లోని అయోధ్యలో జన్మించింది. ఉత్తరాఖండ్ లోని డెహ్రాడూన్లో పెరిగింది. ఆమె తండ్రి హైకోర్టు న్యాయవాది, తల్లి ఉపాధ్యాయినిగా పదవీ విరమణ చేసింది. ఆమెకు ఒక చెల్లెలు, ఒక తమ్ముడు ఉన్నారు. మార్షల్స్ స్కూల్ విద్యాభ్యాసం పూర్తి చేసుకున్న తర్వాత ఆమె ముంబైకి వెళ్ళి రిషి దయారాం నేషనల్ కాలేజీలో ఆర్థికశాస్త్రంలో పట్టా పుచ్చుకుంది. ఆమెకు చిన్నప్పటి నుంచీ గ్లామర్ పరిశ్రమలో ప్రవేశించాలని ఉండేది. కానీ తండ్రి కోరిక మేరకు చదువు పూర్తి చేసి తరువాత మోడలింగ్ లో, టీవీ కార్యక్రమాల్లోకి ప్రవేశించింది. 2006 లో ఆమె మిస్ ఉత్తరాఖండ్ కిరీటం గెలుచుకున్నది. లావణ్య త్రిపాఠి, వరుణ్ తేజ్ ల నిశ్చితార్థం 2023 జూన్ 09న హైదరాబాద్‌లోని నాగబాబు ఇంట్లో కుటుంబ సభ్యులు, సన్నిహితుల సమక్షంలో జరిగింది
గీతా మెహతా

గీతామెహతా (1943 - 2023 సెప్టెంబరు 16) భారతీయ రచయిత్రి. ఆమె న్యూఢిల్లీలో సుప్రసిద్ధమైన ఒడియా కుటుంబంలో జన్మించింది. ఆమె భారత స్వాతంత్ర్య సమరయోధుడు, ఒరిస్సా పూర్వ ముఖ్యమంత్రి అయిన బిజు పట్నాయక్ కుమార్తె. ఆమె సోదరుడు నవీన్ పట్నాయక్ 2000 సంవత్సరం నుండి ఒరిస్సా ముఖ్యమంత్రిగా ఉన్నారు. ఆమె యునైటెడ్ కింగ్ డం లోని కేంబ్రిడ్జ్ విశ్వవిద్యాలయంలో విద్యనభ్యసించారు. ఆమె యు.కె, యురోపియన్, యు.ఎస్ నెట్‌వర్క్ లో 14 టెలివిజన్ డాక్యుమెంటరీలకు నిర్మాత/దర్శకత్వం వహించారు. 1970-71 మధ్య కాలంలో ఆమె యు.ఎస్. టెలివిజన్ నెట్‌వర్క్ అయిన ఎన్.బి
హస్తకళ

హస్తకళ (Handicraft) అంటే మనుషులు కేవలం తమ చేతులతో, లేదా కొన్ని సాధారణమైన, తేలికైన పనిముట్లను మాత్రమే వాడి ఉపయోగకరమైన, అలంకరణ వస్తువులు తయారు చేయడం. సాంప్రదాయ కళల్లో హస్తకళలు ఒక ప్రధానమైన వర్గం. మనిషి తన చేతులతో బట్టలు, అచ్చులు, కాగితాలు, మొక్కలకు సంబంధించిన పదార్థాలు వాడి తయారు చేసే సృజనాత్మక రూపకల్పనలు హస్తకళల క్రిందికి వస్తాయి. ప్రపంచంలో అత్యంత ప్రాచీనమైన హస్తకళల్లో ఢోక్రా ఒకటి. ఇది ఒకరమైన లోహపు పోతపని (metal casting). ఈ కళ భారతదేశంలో 4000 సంవత్సరాలకు ముందు నుంచి కొనసాగుతూ వస్తోంది. హస్తకళ అనే పదాన్ని ప్రస్తుతం వ్యక్తిగత అవసరాల కోసం గానీ, వ్యాపారాత్మకంగా కానీ అందంగా కనిపించే, ఆచరణాత్మక వస్తువులను తయారు చేసే కళలను ఉద్దేశించి వాడుతున్నారు. చేతివృత్తుల పరిశ్రమల్లో హస్తకళాకారులు తమ ప్రాంతంలోని ప్రజల అవసరార్థం అనేక ఉత్పత్తులు తయారు చేస్తారు. ఇందులో సాధారణంగా యంత్రాలను వాడరు. ఈ హస్తకళలకు మూలాలు గ్రామీణ కళల్లో ఉన్నాయి. పురాతన నాగరికతల నుంచి మానవుల వివిధ రకాలైన అవసరాల కోసం వీటిని కనుగొంటూ వస్తున్నారు. కొన్ని కళలు కొన్ని శతాబ్దాల నుంచీ కొనసాగుతూ వస్తుండగా కొన్ని అధునాతనమైనవి, అంతకు మునుపు కేవలం కొన్ని ప్రాంతాలకే పరిమితమైన కళలను ఆధారంగా చేసుకుని విస్తరించిన కళలు కూడా ఉన్నాయి
కొండపల్లి దశరథ్

కొండపల్లి దశరథ్ కుమార్ ఒక ప్రముఖ సినీ దర్శకుడు, రచయిత. సంతోషం, సంబరం, మిస్టర్ పర్‌ఫెక్ట్ అతను దర్శకత్వం వహించిన కొన్ని సినిమాలు. దశరథ్ 1971, నవంబరు 30న తెలంగాణ రాష్ట్రం, ఖమ్మంలోని ఒక తెలుగు బ్రాహ్మణ కుటుంబంలో జన్మించాడు. 2005 లో శేష సౌమ్యతో అతని వివాహం జరిగింది. వారికి ఇద్దరు కుమార్తెలు ఉన్నారు. సినిమాల్లోకి రాక మునుపు దశరథ్, ప్రముఖ రచయిత యండమూరి వీరేంద్రనాథ్ తో కలిసి టీవీ సీరియళ్ళకు సంభాషణలు రాసేవాడు. దూరదర్శన్ లో ప్రసారమైన వెన్నెల్లో ఆడపిల్ల అనే ధారావాహిక మంచి ఆదరణ పొందింది. వీరశంకర్, తేజ, వై.వి.యస్.చౌదరి లాంటి దర్శకులతో సుమారు పదేళ్ళ పాటు పనిచేశాడు. వీరశంకర్ తో హలో ఐ లవ్ యూ, వైవీయస్ చౌదరితో యువరాజు, తేజతో చిత్రం, నువ్వు నేను, ఫ్యామిలీ సర్కస్ లాంటి సినిమాలకు పనిచేశాడు
అమృతేశ్వర దేవాలయం, అమృత్ పుర

అమృతేశ్వర దేవాలయం (కన్నడ: ಅಮೃತೇಶ್ವರ ದೇವಸ್ಥಾನ) కర్ణాటక రాష్ట్రంలోని చిక్కమగళూరు జిల్లా చిక్కమగళూరు పట్టణానికి దగ్గర్లో ఉన్న అమృత్‌పుర గ్రామంలో ఉంది. హస్సన్ నుంచి 110 కిలోమీటర్లు, శివమొగ్గ నుంచి 35 కిలోమీటర్ల దూరంలో 206వ జాతీయ రహదారిలో ఉంది. ఈ గ్రామంలో ఉన్న అమృతేశ్వరాలయం చాలా ప్రసిద్ధి చెందింది. ఈ దేవాలయాన్ని సా.శ. 1196వ సంవత్సరంలో నిర్మించారు. హొయసల రాజు వీర బళ్ళాల II కాలంలో ఆయన సైన్యాధ్యక్షుడైన అమృతేశ్వర దండనాయకుడు నిర్మించారు. ఈ దేవాలయానికి విశాలమైన ముఖమంటపం ఉంది. ఈ ఆలయాన్ని హొయసల సామ్రాజ్య నిర్మాణ శైలి ప్రకారం నిర్మించారు. ఈ ఆలయానికి సహజమైన ప్రహారీ గోడ ఉంటుంది. అది కూడా సమానమైన జాగాతో వృత్తాకారంలో ఉండటం విశేషం. ఈ గుడికి ఎకకుటా డిజైన్ లో ఒక విమాన గోపురం ఉంది
సింధునదీ జలాల ఒప్పందం

సింధు నదీజలాల ఒప్పందం అన్నది ప్రపంచ బ్యాంకు (అప్పట్లో అంతర్జాతీయ అభివృద్ధి, పునర్నిర్మాణ బ్యాంకు) మధ్యవర్తిత్వంతో భారతదేశం, పాకిస్తాన్ ల నడుమ ఏర్పడ్డ నీటి పంపిణీ ఒప్పందం. ఈ ఒప్పందంపై 1960 సెప్టెంబరు 19న అప్పటి భారత ప్రధాని జవహర్ లాల్ నెహ్రూ, పాకిస్తాన్ అధ్యక్షుడు ఆయుబ్ ఖాన్ లు సంతకం చేశారు. ఈ ఒప్పందం ప్రకారం తూర్పు నదులు మూడు - బియాస్, రావి, సట్లెజ్ లపై భారతదేశానికి, మూడు పశ్చిమ నదులు - సింధు, చీనాబ్, ఝీలంలపై పాకిస్తాన్‌కూ నియంత్రణ ఉంటుంది. జలాలు ఎలా పంచుకోవాలన్న విషయం ఈ సందర్భంలో మరింత వివాదాస్పదం. పాకిస్తాన్ నదులు భారతదేశంలో మొదట ప్రవహిస్తూండడంతో ఒప్పందం భారతదేశాన్ని నీటిని సాగు, రవాణా, విద్యుత్ ఉత్పత్తి అవసరాలకు వినియోగించుకోమంటూనే నదులపై భారతీయ నిర్మాణాలు చేయదగ్గవి, చేయరానివేమిటో నిర్ధారించింది. సింధునదీ పరీవాహక ప్రాంతపు నదుల జన్మస్థానం భారతదేశం కావడంతో భారతదేశం పాకిస్తాన్‌లో కరువు, కాటకాలు సృష్టించగలదనీ, ప్రత్యేకించి యుద్ధ సమయంలో చేస్తుందనీ పాకిస్తాన్‌కు ఉన్న భయాల వల్ల ఈ ఒప్పందం ఏర్పడింది. 1960లో ఒప్పందం అమలులోకి వచ్చిన నాటి నుంచి, భారతదేశం, పాకిస్తాన్లు జలాల గురించి యుద్ధంలోకి వెళ్ళలేదు. అనేక విభేదాలు, వివాదాలు ఒప్పందం పరిధిలోని న్యాయపరమైన పద్ధతుల్లోనే పరిష్కరించుకున్నారు. నిపుణులు కొన్ని సాంకేతిక నిర్దేశాలను నవీకరించి, వాతావరణ మార్పులకు అనుగుణంగా ఒప్పందపు పరిధిని విస్తరించాలనడం ఎలావున్నా, ప్రస్తుతం ప్రపంచంలోనే ఈ ఒప్పందం అత్యంత విజయవంతమైన నీటి పంపకం ఒప్పందంగా పేరొందింది. ఒప్పందపు నిబంధనలకు అనుగుణంగా భారతదేశం మొత్తం సింధు నదీ జలాల్లో 20% మాత్రమే ఉపయోగించుకోగలుగుతుంది. సింధు నదీ వ్యవస్థలో మూడు పశ్చిమ నదులు - సింధు, ఝీలం, చీనాబ్, మూడు తూర్పు నదులు సట్లెజ్, బియాస్, రావి ఉన్నాయి. ఒప్పందంలోని 5
నాగరాజులు

మహాభారత యుద్ధకాలము మొదలు దాదాపు మౌర్యులు కాలము వరకు అనగా (270 B C) వరకు ఆంధ్రదేశమున నాగులు, యక్షులు, దానవులు మున్నగు తెగలవారు నివసించేవారు. నాగరాజులు ఆంధ్రదేశమునే గాక, భారతదేశమునంతటను నివసించి పాలించిన దృష్టాంతరములు ఉన్నాయి. ఆర్యులు మనదేశానికి వచ్చి మందరగిరి ప్రాంత మధన కార్యమును సాగించినప్పుడే వాసుకియను నాగరాజు సాయపడి యుండెను. ఆదిశేషుడు, తక్షకుడు మొదలగువారీ వంశీయులే. జనమేజయుడు ఇంద్రప్రస్తపురి నుండి పాలించుచు నాగులపై దండయాత్ర సలిపెను. అహిఛ్చత్రము, నాగపూరు, పద్మావతీనగరము మొదలగు ఉత్తరదేశప్రాంతమునుండి దక్షిణదేశప్రాంతమునకు వలసివచ్చిరేమోనని తెలియుచున్నది. తర్వాత వీరికి భోగవతీపురము (బస్తరు) వనవాసి (మైసూరులోనిది) నివాసము లేర్పడి, అచట రాజ్యాధికారము పొదినట్లు చెప్పవచ్చును. వీరు వింధ్యవాసినీ దేవత భక్తులని శాసనములలో చెప్పబడుచున్నది. అందుచే వీరు మొదట వింధ్య పర్వతము వారని తెలియుచున్నది.ఆంధ్రప్రాంతమున ఉండిన యక్షులు జైనమతావలంబులు కాగా, వీరు బౌద్ధమతావలంబులు. ఇది అశోకుడు పూర్వమై యుండును.నాగరాజొకడు అమరావతిలో ఒక బౌద్ధ స్థూపమును నిర్మించెను
బహుభాషితం

బహుభాషితం (Multilingualism - మల్టీలింగ్వలిజం) అనగా ఒకటి కంటే ఎక్కువ భాషలను మాట్లాడే, అర్థం చేసుకునే సామర్థ్యాన్ని సూచిస్తుంది. బహుభాషాలు మాట్లాడేవారు ప్రపంచ జనాభాలో ఏకభాషని మాట్లాడేవారిని మించిపోయారని నమ్ముకం. మొత్తం ఐరోపావాసులలో సగం కంటే ఎక్కువమంది తమ మాతృభాష కాకుండా కనీసం వేరొక భాష మాట్లాడతారు. బహుభాషలు మాట్లాడేవారు చిన్ననాటి సమయంలో కనీసం ఒక భాషను నేర్చుకొంటారు, అదే మాతృభాష అని పిలవబడుతుంది. ప్రపంచంలోని అనేక ప్రాంతాలలో బహుభాషితం అనేది ఒక సాధారణ దృగ్విషయం, ఇక్కడ ప్రజలు ఏకకాలంలో రెండు లేదా అంతకంటే ఎక్కువ భాషలను నేర్చుకుంటూ పెరగవచ్చు లేదా జీవితంలో తర్వాత రెండవ భాషను నేర్చుకోవచ్చు. బహుభాషితం అనేక విధాలుగా ప్రయోజనకరంగా ఉంటుంది, ఎందుకంటే ఇది వివిధ భాషా నేపథ్యాల నుండి ఇతరులతో కమ్యూనికేట్ చేయడానికి, బహుభాషా కార్యాలయాలలో ఉద్యోగ అవకాశాలను పొందడానికి, అభిజ్ఞా సామర్థ్యాలను మెరుగుపరచడంలో సహాయపడుతుంది. బహుభాషితం ప్రాథమిక సంభాషణ నైపుణ్యం నుండి బహుళ భాషలలో ఉన్నత స్థాయి విద్య లేదా వృత్తిపరమైన నైపుణ్యం వరకు అనేక రూపాలను తీసుకోవచ్చు. కొన్ని సందర్భాల్లో, వ్యక్తులు పూర్తిగా ద్విభాషా ప్రావీణ్యం కలిగి ఉండవచ్చు, అంటే వారు రెండు భాషలను సమాన పటిమతో మాట్లాడగలరు, ఇతర సందర్భాల్లో వారు వివిధ భాషలలో వివిధ స్థాయిలలో నైపుణ్యాన్ని కలిగి ఉండవచ్చు. నేటి ప్రపంచీకరణ ప్రపంచంలో బహుభాషితం కూడా చాలా ముఖ్యమైనది, ఇక్కడ వ్యాపారాలు, సంస్థలు తరచుగా సరిహద్దులు, భాషలలో పనిచేస్తాయి. అనేక దేశాలు బహుభాషితం యొక్క ప్రాముఖ్యతను గుర్తించాయి,, రెండవ లేదా మూడవ భాష నేర్చుకోవాలనుకునే వ్యక్తులకు మద్దతును, వనరులను అందించుచున్నాయి.
నల్ కంద్ ప్యాలెస్

నల్ కంద్ ప్యాలస్ లేదా నలకునాడు (కన్నడ : ನಾಲ್ಕುನಾಡು ಅರಮನೆ, Nalkunadu aremane ), అనేది కర్ణాటక రాష్ట్రంలోని కొడగు జిల్లాలో ఉన్న ప్యాలెస్. అక్కడి స్థానిక భాష కొడవలో దీనిని నాల్ నాడ్ అరెమనే అని కూడా అంటారు. యవకపడి అనే గ్రామానికి దగ్గర్లో ఉంది ఈ భవనం. దీనిని సా.శ. 1792 నుంచి 1794 మధ్య కాలంలో నిర్మించారు. కొడగు ప్రాంత రాజుల్లో, హేళిరి వంశానికి చెందిన ఆఖరి రాజు, ఆ ప్రాంత ఆఖరి రాజు అయిన చిక్క వీర రాజేంద్ర ఈ ప్యాలెస్ లోనే ఉండేవారు. ఈ రాజును బ్రిటిష్ వారు గద్దె నుంచి దింపి, రాజ్యాన్ని తమ వశం చేసుకునే సమయంలో వీర రాజేంద్ర ఈ ప్యాలెస్ లోనే ఉన్నారు. కన్నడలో తీసిన శాంతి అనే ఏక నటి సినిమా ఈ ప్యాలస్ చుట్టుపక్కలే చిత్రించారు. సా.శ. 1780లో కొడగు రాజు లింగరాజు మరణానంతరం హైదర్ అలీ కొడుగు రాజ్యాన్ని తన అధీనంలోకి తీసుకుని, చిన్న వయస్కులైన లింగరాజు కుమారులైన దొడ్డ వీరరాజేంద్ర, లింగ రాజేంద్ర, అప్పణ్ణలను తన సంరక్షణలో ఉంచారు
బోధి వృక్షం

బోధి వృక్షం (సంస్కృతం: बोधि) సాధారణంగా రావి చెట్టుగా కూడా పిలువబడుతుంది.  ఇది బుద్ధగయ వద్ద చాలా పురాతనమైన, పవిత్రమైన చెట్టు. ) ఈ వృక్షం క్రింద బౌద్ధమత స్థాపకుడైన గౌతమ బుద్ధుడు ధ్యానం చేసి జ్ఞానాన్ని పొందినట్లు కథనం. మతపరైన సంస్కృతిలో బోధి చెట్టు యొక్క ఆకులు ఎల్లప్పుడూ ప్రదర్శితమయ్యే హృదయ ఆకారంలో ఉంటాయి. బౌద్ధ ధర్మములో చారిత్రాత్మకంగా, ఆధ్యాత్మికంగా బోధి వృక్షానికి ఎంతో ప్రాచుర్యం ఉంది. శ్రమనుడైన సిద్ధార్థ గౌతముడు రావి వృక్షం కిందే బుద్ధునిగా అవతరించారు. అందుకే రావి చెట్టును బౌద్ధ ధర్మవాదులు " బోధి వృక్షంగా" గుర్తిస్తారు, గౌరవిస్తారు. బుద్ధ గయాలో ఉన్నటువంటి బోధి వృక్షాన్ని, ఆలయాన్ని ఎంతో మంచి పర్యాటకులు ప్రతి రోజు పర్యటిస్తారు. భారతదేశంలోనే కాక ప్రపంచంలోని నెలకొల్పినటువంటి వివిధ బౌద్ధ విహారాలలో ఈ బోధి వృక్షాన్ని అత్యంత గౌరవప్రదంగా, ఆధ్యాత్మికంగా నాటబడినాయి. ఈ బోధి వృక్షం వద్ద ప్రతీ డిసెంబరు 8 న బోధి దినం జరుపబడుతుంది. ఈ భౌద్ధధర్మం పాటించేవారు ఈ వృక్షం వద్ద ఒకరినొకరు "బుదు శరణై" అని అభినందించుకుంటారు.
ఐశ్వర్య రాయ్ సినిమాలు

ఐశ్వర్య రాయ్ ప్రముఖ నటి, మోడల్. ఐదు భాషల్లో దాదాపు 40 సినిమాల్లోనటించారు ఆమె. ఎక్కువగా హిందీ, తమిళ్, ఇంగ్లీష్ భాషల్లో సినిమలు చేశారు. 1997లో మణిరత్నం దర్శకత్వంలో తమిళ్ లో ఇరువర్ సినిమాతో తెరంగేట్రం చేశారు ఐశ్వర్య. ఈ సినిమాలో ఆమె ద్విపాత్రాభినయం చేశారు. అదే ఏడాది బాలీవుడ్ లో ఔర్ ప్యార్ హో గయా సినిమాలో నటించారు. ఆమె నటించిన జీన్స్(1998) సినిమా పెద్ద హిట్ అవడమే కాక అకడమీ అవార్డులకు వెళ్ళిన మొదటి భారతీయ సినిమాగా రికార్డు సృష్టించింది. ఆ తరువాత సంజయ్ లీలా భన్సాలీ దర్శకత్వంలో ఆమె నటించిన హమ్ దిల్ దే చుకే సనమ్(1999) సినిమా బాలీవుడ్ లో ఆమెకు గుర్తింపునిచ్చింది. ఈ సినిమాలోని నటనకు ఐశ్వర్య ఫిలింఫేర్ ఉత్తమ నటి పురస్కారం కూడా అందుకోవడం విశేషం. 1999లో సంగీత ప్రధానమైన సినిమా తాళ్ లో నటించారు ఐశ్వర్య ఈ సినిమా కూడా విజయవంతం కావడంతో ఆమె అగ్ర కథానాయికగా మారారు. 2000లో ఐశ్వర్య తమిళ్ లో కందుకొండైన్ కందుకొండైన్, హిందీలో మొహొబ్బతే తో సహా ఆరు సినిమాల్లో నటించారు. 2002లో సంజయ్ లీలా భన్సాలీ దర్శకత్వంలో షారుఖ్ ఖాన్, మాధురీ దీక్షిత్ తో కలసి దేవదాస్ సినిమాలో నటించారు ఆమె
తెరెసా

తెరెసా, ఆసియాలో ప్రసిద్ధ గాయకుడు, ఆమె ఏషియన్ సూపర్స్టార్, ఆసియా పాప్ సంగీత రాణి. ఆమె చైనీస్ పాటలు, జపనీస్ పాటలు, ఇండోనేషియన్ పాటలు, కాంటనీస్ పాటలు, తైవాన్స్ పాటలు, ఇంగ్లీష్ పాటలు పాడారు. ఆమె తైవాన్ లో జనవరి 29, 1953 లో జన్మించారు. 1967 లో, ఆమె తైవాన్ లో ఆమె మొదటి ఆల్బం విడుదల చేసింది. 1970 నుండి, ఆమె ఆగ్నేయాసియా ప్రసిద్ధిగాంచింది. 1974 లో, ఆమె జపాన్లో తన మొదటి జపనీస్ ఆల్బం ప్రచురణ. జపాన్లో, ఆమె ఒక ప్రముఖ గాయకుడు. 1983 లో, ఆమె లాస్ వేగాస్ లో సీజర్స్ ప్యాలెస్లో ప్రదర్శించారు, ఆమె సంచలనాన్ని ప్రదర్శించారు. ఆమె కంటే ఎక్కువ 100 సోలో ఆల్బమ్లు ఉంది. అదనంగా, ఆమె కంటే ఎక్కువ 500 ఎంపిక ఆల్బమ్లను రూపొందించింది. ఆమె పాటలు ఇటువంటి తైవాన్, హాంగ్ కాంగ్, చైనా, జపాన్, దక్షిణ కొరియా, ఉత్తర కొరియా, మలేషియా, ఇండోనేషియా, సింగపూర్, థాయ్లాండ్, ఇతర దేశాలలో ఆసియా, ప్రముఖంగా ఉన్నాయి, ఆమె 1 బిలియన్ పైగా అభిమానులు ఉంది. బాధ, 8 మే 1995 న, ఆమె లో చంగ్ మై, థాయిలాండ్ మరణించారు, మరణం కారణం ఆస్తమా ఉంది
నయాగరా నది

నయాగరా నది (Niagara River - నయాగరా రివర్) అనేది ఏరీ సరస్సు నుంచి అంటారియా సరస్సుకు ఉత్తరంగా ప్రవహించే ఒక నది. ఇది కెనడాలోని ఒంటారియో ప్రావిన్స్ (పశ్చిమాన), యునైటెడ్ స్టేట్స్ లో న్యూయార్క్ రాష్ట్రం (తూర్పున) మధ్యన సరిహద్దు భాగంగా ఉంది. ఈ నది యొక్క పేరు పుట్టుకపై విభిన్న సిద్ధాంతాలు ఉన్నాయి. ఇరోక్వియన్ స్కాలర్ బ్రూస్ ట్రిగ్గర్ ప్రకారం స్థానికంగా నివసిస్తున్న స్థానిక తటస్థ సమాఖ్య యొక్క ఒక శాఖ ఇచ్చిన పేరు నుండి "నయాగరా" అని పేరు వచ్చింది, ఆ ప్రదేశాలలోని ప్రజలు అనేక మార్లు అప్పటి 17 వ శతాబ్దపు ఫ్రెంచ్ పటాల్లో "నయాగగరేగ" ప్రజలు అని వర్ణించబడ్డారు. జార్జ్ ఆర్. స్టీవర్ట్ ప్రకారం, ఇది "రెండుగా కట్ అయిన భూమి పాయింట్" అనే అర్థానిచ్చే "ఒంగినియాఅహ్రా" అనే ఒక ఐరోక్వోయిస్ పట్టణం పేరు నుండి వచ్చింది. ఈ నది దాని కొనసాగింపుగా ఉన్న నయాగరా జలపాతం సహా 58 కిలోమీటర్ల (36 మైళ్లు) పొడవుతో ఇది అప్పుడప్పుడు ఒక జలసంధి గా వర్ణించబడుతుంది.
కాశీభట్ల

కాశీభట్ల (Kaseebhatla) తెలుగు వారిలో కొందరి ఇంటి పేరు.
గౌరీ ముంజాల్

గౌరీ ముంజాల్ భారతీయ సినిమా నటి, మోడల్. ఎక్కువగా దక్షిణ భారత చిత్రాలలో నటించింది. ఈమె తెలుగులో నటించిన తొలి చిత్రం బన్నీ లోని మహాలక్ష్మి పాత్రతో సుప్రసిద్ధురాలు.
పిఎస్‌ఎల్‌వి-సీ35

పిఎస్‌ఎల్‌వి-సీ35 ఉపగ్రహ వాహకనౌకను భారతదేశ అంతరిక్షప్రయోగ సంస్థ ఇస్రో రూపొందించి, ఆంధ్రప్రదేశ్, నెల్లూరు జిల్లా, శ్రీహరికోటలోని సతీష్ ధావన్ అంతరిక్ష కేంద్రం లోని మొదటి ప్రయోగ వేదిక నుండి 2016 సెప్టెంబరు 26, సోమవారం ఉదయం 9:12 గంటలకు ప్రయోగించింది. దీని ద్వారా 8 ఉపగ్రహాలను విజయవంతంగా కక్ష్యలలో ప్రవేశపెట్టారు. ఈ ఉపగ్రహ వాహకనౌక ప్రయోగంలో మరో విశిష్టత ఉంది.గతంలో పిఎస్‌ఎల్‌వి వాహకనౌక ద్వారా ఒకేసారి 6 పైగా ఉపగ్రహలను ఒకేసారి ప్రవేశ పెట్టినప్పటికీ, వాటన్నిటినీ ఒకే కక్ష్యలో ప్రవేశపెట్టారు. ఈ ప్రయోగంలో మొదటి ఒక ఉపగ్రహాన్ని ఒక కక్ష్యలో ప్రవేశపెట్టగా మిగతా వాటిని మరోకక్ష్యలో ప్రవేశ పెట్టారు. ఈ రాకెట్ ద్వారా రెండు వేర్వేరు ఎత్తుల్లో, సుర్యానువర్తన ధ్రువకక్ష్యలోకి ఒకటి, మిగతా వాటిని సుర్యానువర్తన కక్ష్యలోకీ ప్రవేశపెట్ట్రు. దీనిని ఇస్రో విజయవంతంగా నిర్వహించింది. సాధారణంగా పిఎస్‌ఎల్‌వి రాకెట్ లలో నాల్గవదశలోని ఇంధనాన్నిపూర్తిగా మండించిన తరువాత ఉపగ్రహాలను కక్ష్యలోకి పంపెదరు. ఈ రాకెట్ లో నాల్గవ దశను కొంత సమయం మండించి, దహన క్రియను ఆపి, స్కాట్శాట్-1 ఉపగ్రహాన్ని 724 కి.మీ ఎత్తులో సూర్యానువర్తన ధ్రువకక్ష్యలో, 98.1 డీగ్రిల కోణంలో ప్రవేశ పెట్టారు. తరువాత నాల్గవదశ ఇంజన్లను మండించి, 55 కిలోమీటర్లు కిందికి దించి, భూమికి 669 కిలోమీటర్ల ఎత్తులో సుర్యానువర్తన కక్ష్యలో, 98
శ్రియా శర్మ

శ్రియా శర్మ ఒక భారతీయ సినీ నటి, మోడల్. తెలుగు, తమిళ, కన్నడ, హిందీ భాష సినిమాల్లో నటించింది. ఈమె తన మూడేళ్ళ వయసులో బాలనటిగా తన కెరీర్ ప్రారంభించి శ్రీకాంత్ తనయుడు రోషన్ హీరోగా నటించిన నిర్మలా కాన్వెంట్ సినిమాతో హీరోయిన్ గా పరిచయమైంది. శ్రియా శర్మ హిమాచల్ ప్రదేశ్ లోని పాలంపూర్ లో ఒక బ్రాహ్మణ కుటుంబంలో జన్మించింది. ఆమె తండ్రి వికాస్ శర్మ ఇంజనీరు. తల్లి రితు పోషకాహార నిపుణురాలు. ఆమెకు ఓ తమ్ముడు ఉన్నాడు. ఆమె ఐ.సి.ఎస్.ఈ పదో తరగతి లో 91%, సీ.బీ
శ్రీకాకుళేశ్వరస్వామి ఆలయం

శ్రీకాకుళేశ్వరస్వామి ఆలయం కృష్ణా జిల్లా లోని శ్రీకాకుళం గ్రామంలో ఉన్న దేవాలయం. ఈ ఆలయ ప్రధానదైవం "శ్రీమహావిష్ణువు". ఈ స్వామి ఆంధ్ర వల్లభుడు, ఆంధ్ర నాయకుడు, శ్రీకాకుళ ఆంధ్ర మహావిష్ణువు, ఇంకా మరెన్నో పేర్లతో భక్తుల పూజలందుకుంటున్నాడు. కలియుగంలో పాపభారం తగ్గించేందుకు ఈ స్వామి ఆవిర్భవించాడని భక్తుల విశ్వాసం. కృష్ణాజిల్లాలోని ఈ క్షేత్రానికి చారిత్రకంగానూ పౌరాణికంగానూ ఎంతో ప్రాధాన్యముంది. శ్రీకాకుళేశ్వరస్వామి కృష్ణాజిల్లా ఘంటసాల మండలంలోని శ్రీకాకుళం గ్రామంలో కొలువై ఉన్నాడు. ప్రసిద్ధి చెందిన 108 పుణ్యక్షేత్రాల్లో ఇది 57వదిగా చెబుతారు. శ్రీకాకుళంలో స్వామివారు స్వయంభువుగా వెలసి పాపాలను హరిస్తున్నాడని భక్తుల నమ్మిక. ఈ శ్రీకాకుళ క్షేత్రం సాక్షాత్తూ బ్రహ్మదేవుని ప్రయత్నం మేరకే ఉద్భవించిందని ఒక పురాణ కథనం. కలియుగంలో రోజురోజుకీ పాపాలు పెరిగిపోతున్నాయని దేవతలంతా వ్యాకులత చెందారట. వాళ్లంతా చతుర్ముఖ బ్రహ్మతో సహా భూలోకానికి వచ్చి ఒక ప్రదేశంలో మహావిష్ణువు కోసం తపస్సు ప్రారంభించారు. ఆ తపస్సుకి మెచ్చి మహావిష్ణువు ప్రత్యక్షం కాగా
బిచ్చగాడు

బిచ్చగాడు 2016 లో విడుదలైన పిచ్చైకారన్ అనే తమిళ చిత్రానికి తెలుగు అనువాదం. తమిళ దర్శకుడు శశి ఈ సినిమాకు దర్శకత్వం వహించగా విజయ్ ఆంటోనీ, సట్నా టైటస్ ప్రధాన పాత్రలు పోషించారు. ఒక కోటీశ్వరుడు తన తల్లి ఆరోగ్యం కోసం కొద్ది రోజులు బిచ్చగాడిగా మారడం ఈ సినిమా కథాంశం. తమిళంలో మార్చి 4, 2016 న విడుదలైంది. తెలుగులో మే 13, 2016 న విడుదలైంది. కోటీశ్వరుడైన అరుల్ (విజ‌య్ ఆంటోని) విదేశాల్లో ఎంబీయే చదువుకుని తిరిగి వస్తాడు. అతని తల్లి ఒక వస్త్ర పరిశ్రమ నడుపుతూ కార్మికులను సొంత బిడ్డల్లా చూసుకుంటూ ఉంటుంది. ఒక రోజు ప్రమాదవశాత్తూ ఆమె చీర ఒక యంత్రంలో ఇరుక్కుని తలకు బలమైన గాయం తగిలి కోమాలోకి వెళ్ళిపోతుంది. ఆమెను బతికించుకోవడానికి అరుల్ అల్లోపతీ, ఆయుర్వేదం లాంటి అన్ని రకాలైన వైద్యాలు చేయిస్తాడు. కానీ ప్రయోజనం ఉండదు. వైద్యులు ఆమె ఇక ఎంతో కాలం బతకదనీ ఇంటికి తీసుకెళ్ళమని చెబుతారు. ఆమెను ఇంటికి తీసుకువచ్చిన తరువాత అరుల్ ఒక రోజు ఒక చెట్టు కింద దిగాలుగా కూర్చుని ఉండగా ఒక స్వామీజీ అతన్ని తనతో తీసుకెళ్ళి అతను ఎదుర్కొంటున్న సమస్యను గురించి చెబుతాడు
చల్లా సత్యవాణి

చల్లా సత్యవాణి తెలుగు రచయిత్రి. ఆమె కందుకూరి రాజ్యలక్ష్మి కళాశాల అధ్యాపకురాలిగా, ఎన్.సి.సి మేడంగా సేవలిందించి, రాజమహేంద్రి మహిళా కళాశాల ప్రిన్సిపాల్ గా చేసి, డైరెక్టర్ గా కొనసాగుతున్నారు.ఆధ్యాత్మికంగా తాను అనుభూతి పొందుతూ, పదిమందికీ ఆ అనుభూతిని అందించడానికి, పుస్తక రూపంకల్పించి, ఆధ్యాత్మికసంపద వితరణచేస్తున్నారు. కౌండిన్యస గోత్రికులు శ్రీమతి చల్లా అచ్యుత రామలక్ష్మి, శ్రీ వీరావధానులు పుణ్యదంపతులకు 1942 ఏప్రిల్ 4 న అంటే చిత్రభాను సంవత్సర చైత్ర బహుళ తదియ శనివారం రాజోలు తాలూకా మలికిపురం మండలం మోరి గ్రామంలో డాక్టర్ చల్లా సత్యవాణి జన్మించారు. 1942మే నెలనుంచి ఈమె రాజమండ్రి దానవాయిపేట ఇంటినెంబర్ 46-18-11లోనే నివసిస్తున్నారు. ఈ ఇంటిపేరే ప్రణవకుటి.డాక్టర్ (మేజర్) సత్యవాణి ఎం.ఏ (హిందీ) సాహిత్యరత్న, ఎం.ఏ (రాజనీతి శాస్త్రం, ఎం.ఏ (ఫిలాసఫీ, ఎం
నజ్రియా నజీమ్

నజ్రియా నజీమ్ (జననం 20 డిసెంబర్ 1994) ప్రముఖ భారతీయ నటి. తమిళ, మలయాళ సినిమాల్లో ఎక్కువగా సినిమాలు చేశారు ఆమె. మలయాళం టివి చానెల్ ఏషియా నెట్ లో వ్యాఖ్యాతగా కెరీర్ ప్రారంభించా రు నజ్రియా. 2006లో పలుంకు అనే మలయాళ చిత్రంతో బాలనటిగా తొలిసారి నటించిన ఆమె, మాడ్ డాడ్ (2013) సినిమాతో హీరోయిన్ గా మారారు. నేరం (2013), రాజారాణి (2013), ఓం శాంతి ఓషానా (2014), బెంగళూర్ డేస్ (2014) వంటి పలు విజయవంతమైన సినిమాల్లో కథానాయికగా నటించారు నజ్రియా. ఆమె తల్లిదండ్రులు నజీముద్దీన్, బేగం బీనా. ఆమె సోదరుడు నయీన్ నజీం. తిరువనంతపురంకు మారే ముందు వారి కుటుంబం దుబాయ్ లోని అల్ ఐన్ లో ఉండేది. ఆల్ ఐన్ లోని అవర్ ఓన్ ఇంగ్లీష్ హై స్కూల్ లోనూ తిరువనంతపురంలోని క్రైస్ట్ నగర్ సీనియర్ సెకండరీ స్కూల్ లోనూ చదువుకున్నారు ఆమె. ఆమెకు వ్యాపార రంగంలో ఉన్న ఆసక్తితో బిబిఎ కోర్స్ గానీ, కామర్స్ గానీ చదవాలని అనుకునేవారట. 2013లో తిరువనంతపురంలోని మార్ ఇవనియోస్ చేరిన ఆమె షూటింగ్ లో తీరిక లేకపోవడంతో మధ్యలోనే మానేశారు. ముస్లిం మత సంబంధిత టివి క్విజ్ షో పుణ్యమాసతిలోదేలో వ్యాఖ్యాతగా తన కెరీర్ ప్రారంభించారు నజ్రియా
శైలపుత్రీ దుర్గా

శైలపుత్రీ దుర్గా, అమ్మవారి నవదుర్గల అవతారాల్లో మొదటి అవతారం. నవరాత్రుల మొదటి రోజు అయిన ఆశ్వీయుజ శుక్ల పాడ్యమి నాడు ఈ అమ్మవారిని పూజిస్తారు. శైలం అంటే కొండ. పర్వతమైన హిమవంతునికి జన్మించిన అమ్మవారు కాబట్టీ ఈమెకు శైలపుత్రి అని పేరు వచ్చింది. సతీ, భవానీ, పార్వతి, హేమవతి అనే పేర్లు కూడా ఉన్నాయి ఈ అమ్మవారికి. శివుని భార్య, గణపతి, సుబ్రహ్మణ్యేశ్వరుల తల్లి అయిన పార్వతీ దేవినే శైలపుత్రిగా కూడా వ్యవహరిస్తారు. ఈ అమ్మవారి తలపై చంద్రవంక ఉంటుంది. కుడిచేతిలో త్రిశూలం, ఎడమ చేతిలో కమలం ఉన్న ఈ అమ్మవారి వాహనం వృషభం. పేరులోనే కాక వాహనం, ఆయుధంతో సహా సాక్షాత్తూ పార్వతీ దేవి అవతారమే శైలపుత్రీ దుర్గా. మహిషాసురుని సంహరించేందుకు యుద్ధంలో మొదటిరోజు పరాశక్తి ఇలా పార్వతీదేవిగా వచ్చింది. కాబట్టే నవరాత్రుల మొదటిరోజు శైలపుత్రీ దుర్గాదేవిని ఆరాధిస్తారు. నవదుర్గల్లో మొదటి అవతారమైన శైలపుత్రీ దుర్గా పర్వతరాజు హిమవంతుని కుమార్తె
షోలే

షోలే 1975లో విడుదలయిన సూపర్ హిట్ హిందీ సినిమా. దీనిని జి.పి.సిప్పీ నిర్మించగా అతని కొడుకు రమేష్ సిప్పీ దర్శకత్వం వహించాడు. ఈ సినిమాతో అమితాబ్ బచ్చన్ చిత్రసీమలో నిలదొక్కుకున్నాడు. అంజాద్ ఖాన్‌కు ఇది తొలి సినిమా. మూడు కోట్ల భారీ బడ్జెట్టుతో నిర్మించబడిన ఈ సినిమా పూర్తి కావడానికి రెండున్నర సంవత్సరాలు పట్టింది. రాంగఢ్ అనే కుగ్రామంలో ఠాకూర్ బల్‌దేవ్ సింగ్(సంజీవ్ కుమార్) అనే రిటైర్డ్ పోలీస్ ఆఫీసర్ నివసిస్తూ ఉంటాడు. అతడు విధిలో ఉన్నప్పుడు అరెస్ట్ చేసిన ఇద్దరు చిల్లరదొంగలు వీరూ, జై లను రప్పించి వారితో ఒక ఒప్పందం కుదుర్చుకుంటాడు. బందిపోటు గబ్బర్‌సింగ్‌ను ప్రాణాలతో బంధించే విషయంలో అతడికి సహాయం చేస్తే ప్రభుత్వం ప్రకటించిన 50,000 రూపాయలతోపాటు అదనంగా మరో 20,000 రూపాయలను ఇస్తానని ఠాకూర్ ఆ ఇద్దరికీ ఆశ పెడతాడు. గ్రామస్తులను దోచుకోవడానికి గబ్బర్‌సింగ్ పంపిన బందిపోటు దొంగలను ఆ ఇద్దరూ ఎదుర్కొని వారిని తరిమికొడతారు. వెంటనే హోలీ పండుగ రోజు గబ్బర్ అతని అనుచరులు రాంగఢ్‌పై దాడి చేస్తారు